Rikunarita-ORG/Wikinium huggingface dataset:
# Меньшевиктер

*Меньшевиктер*
**Меньшевиктер**, РСДЖП – Ресей социал-демократиялық жұмысшы партиясы құрамындағы оңшыл бағыттағы ағым (фракция).

Меньшевиктер 1903 жылы РСДЖП-ның 2-съезінде көпшілікке қарсы аз ғана топ ретінде пайда болды . Меньшевиктердің саяси жетекшілері әрі идеологтары Г.Плеханов, Л.Мартов, П.Аксельрод, т.б. болды. Олар партияның ОК-індегі большевиктердің қатал орталықтандыру саясатына қарсы болды.

1905 – 1907 жылы революция кезінде меньшевиктер жұмысшы табы (пролетариат) самодержавиеге қарсы күресте либерал буржуазиямен одақтасу керек деп есептеп, шаруалар революциясына және қарулы көтерілістерге қарсы болды.

1917 жылы Ақпан революциясынан кейін, меньшевиктер уақытша үкіметті қолдады. Қазан төңкерісіне қарсы шықты. Олар Ресейде социализм орнату үшін әлі әлеуметтік жағдай қалыптасқан жоқ деп есептеді. Азамат соғысы жылдары большевиктерге қарсы майдандарда белсенді әрекет етті, қарулы көтерілістер ұйымдастырды. Бірақ Антанта интервенциясына және оларды қызу қолдаған контрреволюциялық күштерге де қарсы болды.

1924 жылдан бастап меньшевиктер саяси ұйым ретінде КСРО территориясында өзінің қызметін тоқтатты. Соған қарамастан 1931 жылы наурыз айында меньшевиктердің аман қалған саяси лидерлеріне жасанды айыптар тағылып (кеңестік өкіметке қастандық жасаушылар, шетел жансыздары, т.б.), 14 адам әр түрлі мерзімдерге бас бостандықтарынан айырылды.

## Дереккөздер

```
* Қазақ энциклопедиясы
* Кеңес Одағы Коммунистік партиясы
```
# Од (департамент)

|  |
| --- |
| Од Aude |
|

|  |
| --- |
| Елтаңба  |

 |
| Жалпы мағлұмат |
| Номері |
11
 |
| Аймағы |
Лангедок — Руссильон
 |
| Префектура |
Каркассон
 |
| Супрефектура |
Лиму Нарбонна
 |
| Тұрғыны (1999)  |
309,8 мың (50 ад./км², 71 орын)
 |
| Жер аумағы |
6139 км²
 |
| Округтері |
3
 |
| Кантондары |
35
 |
| Коммуналары |
438
 |
| Бас кеңестің төрағасы |
Марсель Рино
 |
| Орналасуы |
|  |

**Од** (фр. *Aude*) — Францияның оңтүстігіндегі департамент, Лангедок-Руссильон аймағының департаменттерінің бірі. Реттік нөмірі 11. Әкімшілік орталығы — Каркассонн. Халық саны 309,8 мың адам (департаменттер арасында 71-шы орын, 1999 ж.).

## Географиясы

Жер аумағы 6139 км². Департамент 3 округ, 35 кантон және 438 коммунаны қосады.

### Округтер

* Каркасон
* Лиму
* Нарбонна

### Кантондар

|  |  |  |  |  |
| --- | --- | --- | --- | --- |
| * Акса
* Алень
* Альзон
* Белькер
* Бельпеш
* Шығыс Нарбонна
* Шығыс Каркасон
 | * Дюрбан-Корбьер
* Жинеста
* Батыс Нарбонна
* Капандю
* Кийан
* Конк-сюр-Орбьель
* Куиза
 | * Курсан
* Лаграс
* Лезиньян-Корбьер
* Лиму
* Ма-Кабарде
* Монреаль
* Мутуме
 | * Пейрьяк-Минервуа
* Саль-сюр-л'Эр
* Солтүстік Каркасон
* Солтүстік Кастельнодари
* Сен-Илер
* Сессак
* Сижан
 | * Тюшан
* Фанжо
* Центральный Каркасон
* Шалабр
* Оңтүстік Нарбонна
* Оңтүстік Каркасон
* Оңтүстік Кастельнодари
 |

## Тарихы

Од — 1790 ж. Ұлы Француз төңкерісі кезінде құрылған алғашқы 83 департаменттің бірі. Байырғы Лангедок провинциясының аймағында пайда болған.

## Тағы қараңыз

* Од департаментінің коммуналары